**2014-2020 M. FINANSAVIMO LAIKOTARPIU NETINKAMŲ FINANSUOTI IŠLAIDŲ APSKAIČIAVIMO NORMŲ NUSTATYMO IR TAIKYMO TVARKA, KAI NUSTATYTA SU PIRKIMU SUSIJUSIŲ PAŽEIDIMŲ**

LVPA atlieka įtariamų pažeidimų tyrimus, nustato pažeidimus, priima sprendimą dėl tolesnių veiksmų, susijusių su nustatytu pažeidimu, ir praneša apie pažeidimus atitinkamoms institucijoms ir projekto vykdytojui.

LVPA, pažeidimus tiria ir nustato, vadovaujantis teisės aktų nustatyta tvarka:

- Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316, 25 skirsnyje (toliau – PAFT) <https://www.e-tar.lt/portal/lt/legalAct/f44986504ed411e49cf986e1802f1de9/VLKMwdnJFC> ;

- 2014–2020 metų Europos Sąjungos fondų investicijų veiksmų programos administravimo taisyklių, patvirtintų Lietuvos Respublikos Vyriausybės 2014 m. spalio 3 d. nutarimu Nr. 1090, XV skyriuje <https://www.e-tar.lt/portal/lt/legalAct/aeced610539911e48329c4b5fc070a74> .

LVPA, nustačiusi pažeidimus dėl viešuosius pirkimus reglamentuojančių teisės aktų nuostatų nesilaikymo, , netinkamų finansuoti išlaidas dydį nustato:

- atitinkantį su pažeidimu susijusią projekto išlaidų sumą (kai ją galima tiesiogiai nustatyti); netinkamų finansuoti išlaidų apskaičiavimo normas, kai:

- kitais atvejais (kai nėra žinoma tiksli su projekto pirkimu susijusio pažeidimo netinkamų finansuoti išlaidų suma arba visas projekto pirkimo sutarties išlaidas pripažinti netinkamomis finansuoti yra neproporcinga) – taikydama netinkamų finansuoti išlaidų apskaičiavimo normas.

-.

Netinkamų finansuoti išlaidų apskaičiavimo normos nustatomos ir taikomos vadovaujantis:

- Su pažeidimu susijusių netinkamų finansuoti projekto išlaidų apskaičiavimo tvarkos aprašu (PAFT 7 priedas) (toliau – Aprašas);

- Europos Komisijos 2019 m. gegužės 14 d. sprendimu Nr. C(2019) 3452 patvirtintomis Su Sąjungos finansuotomis išlaidomis susijusių finansinių pataisų, kurias reikia atlikti dėl taikytinų viešųjų pirkimų taisyklių nesilaikymo, nustatymo gairėmis (toliau – Gairės) (https://ec.europa.eu/regional\_policy/sources/docgener/informat/2014/GL\_corrections\_pp\_irregularities\_annex\_LT.pdf).

-.

Aprašas nustato, kad kai dėl nustatyto pažeidimo pagal Gaires galėtų būti taikomos skirtingos netinkamų finansuoti išlaidų apskaičiavimo normos, dėl atitinkamos normos taikymo, laikantis proporcingumo principo, sprendžiama atsižvelgiant į pažeidimo pobūdį ir įvertinant su juo susijusias aplinkybes:

- ar pirkimas (išskyrus tarptautinį pirkimą) nekelia tarptautinio susidomėjimo (pvz., vertinama, ar kitose valstybėse narėse esantys ūkio subjektai siekė pateikti pasiūlymą dėl pirkimo, arba, kai apie tai nėra duomenų, vertinama, ar tokie ūkio subjektai dalyvavo vykdant panašius pirkimus (vadovaujantis turima analogiškų projektų informacija) ir kt.);

- ar nebuvo neteisėtai ribojama rangovų, prekių tiekėjų ir (ar) paslaugų teikėjų konkurencija (pvz., vertinama, ar sudarytos sąlygos potencialiam rangovui, prekių tiekėjui ir (ar) paslaugų teikėjui pateikti pasiūlymą, pateiktų pasiūlymų skaičius ir kt.);

- ar dėl nustatytų diskriminuojančių reikalavimų nebuvo atmesta pasiūlymų;

- ar yra kitų, atsižvelgiant į taikytinų teisės normų pažeidimo pobūdį ir sunkumą, laikantis proporcingumo principo įgyvendinančiosios institucijos nustatytų aplinkybių (pretenzijų ir skundų nebuvimas savaime nėra lengvinanti aplinkybė).

Papildomai atkreiptinas dėmesys į Gairių nuostatas:

* Gairėse nurodytos netinkamų finansuoti išlaidų apskaičiavimo normos taikomos atsižvelgiant į pažeidimo pobūdį, jo sunkumą (sunkumas yra įvertinamas atsižvelgiant į konkurencijos lygį, skaidrumą ir lygiateisiškumą) ir susijusius finansinius ES fondų nuostolius, ir jos turi atitikti proporcingumo principą.
* kai pažeidimas yra tik formalaus pobūdžio ir neturi jokio faktinio ar galimo finansinio poveikio, netinkamos finansuoti išlaidos nėra nustatomos.

100 % netinkamų finansuoti išlaidų apskaičiavimo norma gali būti taikoma sunkiausiais atvejais, kai dėl pažeidimo teikiama pirmenybė tam tikram konkurso dalyviui ar kandidatui arba pažeidimas yra susijęs su interesų konfliktu ar sukčiavimu, kuriuos nustatė kompetentingos teisminės ar administracinės įstaigos.